ddrg/super_eurlex huggingface dataset:
Kommissionens beslutning

af 8. juni 2000

om tredje ændring af beslutning 1999/789/EF om beskyttelsesforanstaltninger mod afrikansk svinepest i Portugal

(meddelt under nummer K(2000) 1567)

(EØS-relevant tekst)

(2000/382/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, stk. 4,

under henvisning til Rådets direktiv 80/215/EØF af 22. januar 1980 om veterinærpolitimæssige problemer i forbindelse med samhandelen med kødprodukter inden for Fællesskabet(4), senest ændret ved direktiv 91/687/EØF(5), særlig artikel 7a, stk. 2, og

ud fra følgende betragtninger:

(1) Den 15. november 1999 blev der konstateret afrikansk svinepest i Almodovar kommune i Alentejo-regionen i Portugal.

(2) Ved beslutning 1999/789/EF(6) vedtog Kommissionen visse bekæmpelsesforanstaltninger for at forhindre sygdommen i at brede sig.

(3) Ved beslutning 2000/64/EF(7) og 2000/255/EF(8) ændrede Kommissionen beslutning 1999/789/EF som følge af situationens udvikling.

(4) Ved beslutning 2000/62/EF(9) godkendte Kommissionen en af Portugal forelagt plan for overvågning af afrikansk svinepest, herunder yderligere foranstaltninger til bekæmpelse af sygdommen.

(5) Denne plan vil fortsat blive anvendt, i det mindste så længe denne beslutning finder anvendelse.

(6) På grund af situationens positive udvikling bør beslutning 1999/789/EF ændres for tredje gang for at mindske restriktionerne for handelen med levende svin og svineprodukter.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Artikel 1, stk. 2 og 3, i beslutning 1999/789/EF ophæves.

Artikel 2

I artikel 6 i beslutning 1999/789/EF, senest ændret ved beslutning 2000/255/EF, ændres datoen den "31. maj 2000" til den "30. november 2000".

Artikel 3

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 4

Denne beslutning er rettet til medlemsstaterne.

Udfærdiget i Bruxelles, den 8. juni 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 47 af 21.2.1980, s. 4.

(5) EFT L 377 af 31.12.1991, s. 161.

(6) EFT L 310 af 4.12.1999, s. 71.

(7) EFT L 22 af 27.1.2000, s. 67.

(8) EFT L 78 af 29.3.2000, s. 35.

(9) EFT L 22 af 27.1.2000, s. 65.
Kommissionens beslutning

af 29. maj 2000

om bemyndigelse af Republikken Østrig til kun at foretage to svineundersøgelser om året

(meddelt under nummer K(2000) 1396)

(Kun den tyske udgave er autentisk)

(EØS-relevant tekst)

(2000/380/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/23/EØF af 1. juni 1993 om statistiske undersøgelser af svineproduktionen(1), senest ændret ved direktiv 97/77/EF(2), særlig artikel 1, stk. 4, og

ud fra følgende betragtninger:

(1) Republikken Østrig har forelagt dokumentation for, at den anvender metoder, som i henhold til direktiv 93/23/EØF garanterer den fortsatte kvalitet af produktionsprognoserne.

(2) Denne medlemsstat bør have bemyndigelse til kun at foretage to undersøgelser om året, med seks måneders mellemrum, nemlig i maj/juni og i november/december -

VEDTAGET FØLGENDE BESLUTNING:

Artikel 1

I henhold til artikel 1, stk. 4, i direktiv 93/23/EØF bemyndiges Republikken Østrig til kun at foretage to undersøgelser om året, med seks måneders mellemrum, nemlig i maj/juni og i november/december.

Artikel 2

Denne beslutning er rettet til Republikken Østrig.

Udfærdiget i Bruxelles, den 29. maj 2000.

På Kommissionens vegne

Pedro Solbes Mira

Medlem af Kommissionen

(1) EFT L 149 af 21.6.1993, s. 1.

(2) EFT L 10 af 16.1.1998, s. 28.
Rådets afgørelse

af 5. juni 2000

om udnævnelse af medlemmer af og suppleanter til Det Rådgivende Udvalg for Erhvervsuddannelse

(2000/C 165/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse af 18. december 1963 om vedtægten for Det Rådgivende Udvalg for Faglig Uddannelse(1),

under henvisning til de kandidatlister, som hver enkelt af medlemsstaternes regeringer har forelagt Rådet, og

ud fra følgende betragtninger:

(1) Rådet vedtog den 2. april 1963 en afgørelse om opstilling af almindelige principper for gennemførelse af en fælles politik for faglig uddannelse(2), særlig fjerde princip.

(2) ved afgørelse af 16. marts 1998(3) udnævnte Rådet medlemmer af og suppleanter til Det Rådgivende Udvalg for Erhvervsuddannelse for perioden fra den 16. marts 1998 til den 15. marts 2000.

(3) der skal udnævnes medlemmer af og suppleanter til Det Rådgivende Udvalg for Erhversuddannelse for en periode på to år, -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til Det Rådgivende Udvalg for Erhversuddannelse for perioden fra den 5. juni 2000 til den 4. juni 2002.

I. REGERINGSREPRÆSENTANTER

a) Medlemmer

>TABELPOSITION>

b) Suppleanter

>TABELPOSITION>

II. ARBEJDSTAGERREPRESENTANTER

a) Medlemmer

>TABELPOSITION>

b) Suppleanter

>TABELPOSITION>

III. ARBEJDSGIVERREPRÆSENTANTER

a) Medlemmer

>TABELPOSITION>

b) Suppleanter

>TABELPOSITION>

Artikel 2

Denne afgørelse offentliggøres til underretning i De Europæiske Fællesskabers Tidende.

Udfærdiget i Luxembourg, den 5. juni 2000.

På Rådets vegne

J. Pina Moura

Formand

(1) EFT 190 af 30.12.1963, s. 3090/63, ændret ved afgørelse af 9. april 1968 (EFT L 91 af 12.4.1968, s. 26).

(2) EFT 63 af 20.4.1963, s. 1338/63.

(3) EFT C 99 af 16.3.1998, s. 4.
Europa-Parlamentets og Rådets beslutning nr. 1215/2000/EF

af 16. maj 2000

om forlængelse af beslutning nr. 710/97/EF om en koordineret fremgangsmåde for godkendelse inden for satellitbaserede personkommunikationstjenester i Fællesskabet

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 47, 55 og 95,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg(1),

i henhold til fremgangsmåden i traktatens artikel 251(2), og

ud fra følgende betragtninger:

(1) Beslutning nr. 710/97/EF(3) udløber den 13. maj 2000.

(2) Nævnte beslutning bør forlænges til den 31. december 2003 -

VEDTAGET FØLGENDE BESLUTNING:

Artikel 1

I artikel 12 i beslutning nr. 710/97/EF ændres "og forbliver i kraft tre år efter denne dato" til "og forbliver i kraft indtil 31. december 2003".

Artikel 2

Denne beslutning træder i kraft på tredjedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 16. maj 2000.

På Europa-Parlamentets vegne

N. Fontaine

Formand

På Rådets vegne

M. M. Carrilho

Formand

(1) EFT C 140 af 18.5.2000, s. 42.

(2) Europa-Parlamentets udtalelse af 2. marts 2000 (endnu ikke offentliggjort i EFT) og Rådets afgørelse af 2. maj 2000 (endnu ikke offentliggjort i EFT).

(3) EFT L 105 af 23.4.1997, s. 4.
Rådets afgørelse

af 5. juni 2000

om ændring af afgørelse 1999/319/FUSP om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien

(2000/370/FUSP)

RÅDET FOR DEN EUROPÆISKE UNION HAR -

under henvisning til fælles holdning 1999/318/FUSP fastlagt af Rådet den 10. maj 1999 vedrørende supplerende restriktive foranstaltninger mod Forbundsrepublikken Jugoslavien(1), særlig artikel 1, stk. 1, sammenholdt med artikel 23, stk. 2, i traktaten om Den Europæiske Union,

under hensyn til Rådets fælles holdning 2000/56/FUSP(2), og

ud fra følgende betragtninger:

(1) I forbindelse med gennemførelsen af afgørelse 1999/319/FUSP(3) vedtog Rådet en liste over personer, der forbydes indrejse i medlemsstaterne, og hvis navne blev udsendt.

(2) Denne liste bør ajourføres -

TRUFFET FØLGENDE AFGØRELSE:

Artikel 1

Artikel 1 i afgørelse 199/319/FUSP affattes således:

"Artikel 1

Forbuddet mod indrejse i artikel 1 i fælles holdning 1999/318/FUSP finder anvendelse på følgende personer:

>TABELPOSITION>"

Artikel 2

Denne afgørelse får virkning på dagen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Luxembourg, den 5. juni 2000.

På Rådets vegne

J. Pina Moura

Formand

(1) EFT L 123 af 13.5.1999, s. 1. Ændret ved fælles holdning 2000/176/FUSP (EFT L 56 af 1.3.2000, s. 1).

(2) EFT L 21 af 26.1.2000, s. 4.

(3) EFT L 123 af 13.5.1999, s. 3. Senest ændret ved afgørelse 2000/348/FUSP (EFT L 122 af 24.5.2000, s. 7).
Kommissionens beslutning

af 6. juni 2000

om fastsættelse af datoen for, hvornår forsendelsen af tyre til tyrefægtning fra Portugal til Spanien kan begynde efter artikel 3, stk. 7, i beslutning 98/653/EF

(meddelt under nummer K(2000) 1564)

(EØS-relevant tekst)

(2000/372/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2),

under henvisning til Kommissionens beslutning 98/653/EF af 18. november 1998 om hasteforanstaltninger som følge af forekomsten af bovin spongiform encephalopati i Portugal(3), senest ændret ved beslutning 2000/104/EF(4), særlig artikel 3, stk. 7, og

ud fra følgende betragtninger:

(1) Ifølge artikel 3, stk. 7, i beslutning 98/653/EF fastsætter Kommissionen datoen for, hvornår forsendelsen af tyre til tyrefægtning kan begynde efter at have vurderet de protokoller, der henvises til i punkt 13 i bilag II, og efter at have informeret medlemsstaterne.

(2) De protokoller, der er indsendt af Spanien, er blevet vurderet og fundet tilfredsstillende -

VEDTAGET FØLGENDE BESLUTNING:

Artikel 1

Den dato, der henvises til i artikel 3, stk. 7, i beslutning 98/653/EF, skal være den 7. juni 2000 for forsendelse af tyre til tyrefægtning til Spanien.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. juni 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 311 af 20.11.1998, s. 23.

(4) EFT L 29 af 4.2.2000, s. 36.
Kommissionens beslutning

af 6. juni 2000

om fastsættelse af datoen for, hvornår forsendelsen af tyre til tyrefægtning fra Portugal til Frankrig kan begynde efter artikel 3, stk. 7, i beslutning 98/653/EF

(meddelt under nummer K(2000) 1563)

(EØS-relevant tekst)

(2000/371/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2),

under henvisning til Kommissionens beslutning 98/653/EF af 18. november 1998 om hasteforanstaltninger som følge af forekomsten af bovin spongiform encephalopati i Portugal(3), senest ændret ved beslutning 2000/104/EF(4), særlig artikel 3, stk. 7, og

ud fra følgende betragtninger:

(1) Ifølge artikel 3, stk. 7, i beslutning 98/653/EF fastsætter Kommissionen datoen for, hvornår forsendelsen af tyre til tyrefægtning kan begynde efter at have vurderet de protokoller, der henvises til i punkt 13 i bilag II, og efter at have informeret medlemsstaterne.

(2) De protokoller, der er indsendt af Frankrig, er blevet vurderet og fundet tilfredsstillende -

VEDTAGET FØLGENDE BESLUTNING:

Artikel 1

Den dato, der henvises til i artikel 3, stk. 7, i beslutning 98/653/EF, skal være den 7. juni 2000 for forsendelse af tyre til tyrefægtning til Frankrig.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. juni 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 311 af 20.11.1998, s. 23.

(4) EFT L 29 af 4.2.2000, s. 36.
Kommissionens beslutning

af 25. maj 2000

om den samlede EF-støtte til udryddelse af klassisk svinepest i Nederlandene i 1997

(meddelt under nummer K(2000) 1385)

(Kun den nederlandske udgave er autentisk)

(2000/362/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved Kommissionens beslutning 94/370/EF(2), særlig artikel 3, stk. 3 og 5, og

ud fra følgende betragtninger:

(1) Der udbrød klassisk svinepest i Nederlandene i 1997. Denne sygdom udgør en alvorlig fare for svinebestanden i EF, og for at medvirke til at udrydde sygdommen hurtigst muligt kan EF yde støtte til dækning af medlemsstaternes udgifter.

(2) Den 22. juni 1998 indgav Nederlandene en anmodning om refusion af de samlede udgifter for hele landet i 1997. Denne anmodning blev afløst at en ny anmodning, som blev indgivet den 2. juni 1999.

(3) Kommissionen vedtog beslutning 98/25/EF(3) og 1999/18/EF(4) om EF-tilskud til udryddelse af klassisk svinepest i Nederlandene. På grundlag af disse beslutninger er der blevet udbetalt to forskud på tilsammen 74429868 EUR.

(4) Den samlede EF-støtte bør nu fastsættes.

(5) Kommissionen har undersøgt, om alle EF's veterinærregler er blevet overholdt, og om alle betingelserne for EF-støtte er blevet opfyldt.

(6) Som et resultat af denne kontrol kan ikke alle forelagte udgifter betragtes som støtteberettigede. Denne opfattelse bekræftes af en beretning fra Revisionsretten.

(7) Kommissionens indledende bemærkninger blev officielt meddelt de nederlandske myndigheder den 13. januar 1998.

(8) Yderligere bemærkninger og metoden til beregning af de støtteberettigede udgifter blev officielt meddelt nævnte myndigheder den 5. maj og den 29. oktober 1999.

(9) Den Stående Veterinærkomité har ikke afgivet udtalelse. Kommissionen har derfor den 17. februar 2000 foreslået Rådet foranstaltninger i henhold til artikel 41 i beslutning 90/424/EF, hvorefter Rådet skal tage stilling i løbet af 3 måneder.

(10) Rådet har ikke taget stilling inden udløbet af den fastsatte frist. Kommissionen bør derfor nu vedtage de pågældende foranstaltninger -

VEDTAGET FØLGENDE BESLUTNING:

Artikel 1

Den samlede EF-støtte til udryddelse af klassisk svinepest i Nederlandene i 1997 udgør 109937795 EUR.

Artikel 2

Restbeløbet på EF-støtten, dvs. 35507928 EUR, vil blive udbetalt, efterhånden som der er midler til rådighed.

Artikel 3

Denne beslutning er rettet til Kongeriget Nederlandene.

Udfærdiget i Bruxelles, den 25. maj 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 36 af 8.2.1994, s. 15.

(3) EFT L 8 af 14.1.1998, s. 28.

(4) EFT L 6 af 12.1.1999, s. 18.
Kommissionens beslutning

af 10. juli 2000

om ændring af beslutning 94/650/EF om tilrettelæggelse af et midlertidigt forsøg med afsætning af frø i løs vægt til den endelige forbruger

(meddelt under nummer K(2000) 1859)

(EØS-relevant tekst)

(2000/441/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter(1), senest ændret ved direktiv 98/96/EF(2), særlig artikel 13a,

under henvisning til Rådets direktiv 66/402/EØF af 14. juni 1966 om handel med såsæd(3), senest ændret ved direktiv 1999/54/EF(4), særlig artikel 13a, og

ud fra følgende betragtninger:

(1) Ved Kommissionens beslutning 94/650/EF(5), senest ændret ved beslutning 98/174/EF(6), blev der indført et midlertidigt forsøg på EF-niveau med det formål at tage stilling til, om afsætning af frø i løs vægt til den endelige forbruger kunne medføre betydelige besparelser med hensyn til pakning, pakkematerialer og den efterfølgende bortskaffelse heraf uden derved at forårsage negative virkninger for frøets kvalitet sammenlignet med det kvalitetsniveau, der opnås under den nuværende ordning.

(2) I lyset af de erfaringer, der er gjort under forsøget, som løb indtil den 30. juni 2000, kan der endnu ikke tages sitlling hertil på EF-niveau på grundlag af de foreliggende oplysninger.

(3) Det er derfor hensigtsmæssigt at forlænge forsøgsperioden på samme betingelser med det formål at tage stilling til, om ovenstående udsagn kan bekræftes på EF-niveau.

(4) Det er nødvendigt ikke at bryde kontinuiteten i forsøget.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I artikel 4, stk. 4, i beslutning 94/650/EF ændres datoen "den 30. juni 2000" til "den 31. august 2001" begge de steder, hvor den forekommer.

Artikel 2

Denne beslutning træder i kraft den 30. juni 2000.

Artikel 3

Denne beslutning er rettet til medlemsstaterne.

Udfærdiget i Bruxelles, den 10. juli 2000.

På Kommissionens vegne

David Byrne

Medlem af Kommissionen

(1) EFT 125 af 11.7.1966, s. 2298/66.

(2) EFT L 25 af 1.2.1999, s. 27.

(3) EFT 125 af 11.7.1966, s. 2309/66.

(4) EFT L 142 af 5.6.1999, s. 30.

(5) EFT L 252 af 28.9.1994, s. 15.

(6) EFT L 63 af 4.3.1998, s. 31.
Kommissionens beslutning

af 11. juli 2000

om anden ændring af beslutning 1999/466/EF og 1999/467/EF om fastlæggelse af kvægbesætningernes status i visse medlemsstater eller regioner i medlemsstater som henholdsvis officielt brucellosefri og officielt tuberkulosefri

(meddelt under nummer K(2000) 1943)

(EØS-relevant tekst)

(2000/442/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved direktiv 2000/15/EF(2), særlig bilag A, kapitel I, punkt 4, og bilag A, kapitel II, punkt 7, og

ud fra følgende betragtninger:

(1) Ved Kommissionens beslutning 1999/466/EF af 15. juli 1999 om fastlæggelse af kvægbesætningernes status i visse medlemsstater eller regioner i medlemsstater som officielt brucellosefri og om ophævelse af beslutning 97/175/EF(3), ændret ved beslutning 2000/69/EF(4), blev der indtil den 30. juni 2000 tildelt en sådan status til visse medlemsstater eller regioner i medlemsstater.

(2) Ved Kommissionens beslutning 1999/467/EF af 15. juli 1999 om fastlæggelse af kvægbesætningernes status i visse medlemsstater eller regioner i medlemsstater som officielt tuberkulosefri og om ophævelse af beslutning 97/76/EF(5), ændret ved beslutning 2000/69/EF, blev der indtil den 30. juni 2000 tildelt en sådan status til visse medlemsstater eller regioner i medlemsstater.

(3) De midlertidige begrænsninger i status som officielt brucellosefri, der blev fastsat i ovennævnte beslutninger, blev indført som følge af uoverensstemmelsen mellem datoerne i forskellige retsakter vedrørende identifikationsordningen for kvæg.

(4) Indtil en ændring af bilag A, kapitel I, punkt 4, litra b), og bilag A, kapitel II, punkt 7, litra b), til direktiv 64/432/EØF har fået virkning, er det nødvendigt at forlænge gyldigheden af den midlertidige godkendelse af statusen for kvægbegrænsningerne i de regioner, der er nævnt i bilag II til beslutning 1999/466/EF og 1999/467/EF, som officielt fri for henholdsvis kvægtuberkulose og kvægbrucellose.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I titlen til bilag II til beslutning 1999/466/EF ændres udtrykket "indtil den 30. juni 2000" til udtrykket "indtil den 31. oktober 2000".

2. I titlen til bilag II til beslutning 1999/467/EF ændres udtrykket "indtil den 30. juni 2000" til udtrykket "indtil den 31. oktober 2000".

Artikel 2

Denne beslutning er rettet til medlemsstaterne.

Udfærdiget i Bruxelles, den 11. juli 2000.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 105 af 3.5.2000, s. 34.

(3) EFT L 181 af 16.7.1999, s. 34.

(4) EFT L 23 af 28.1.2000, s. 76.

(5) EFT L 181 af 16.7.1999, s. 36.